следва да бъде заличен от приложение Б към Регламент (ЕО) No 474/2006. Следователно списъкът на въздушните превозвачи, които са предмет на оперативна забрана в границите на Съюза, включен в приложение А и приложение Б към Регламент (ЕО) No 474/2006, следва да бъде изменен.
 (24)
 В съответствие с Регламент (ЕС) No 965/2012 държавите членки следва да продължат да следят дали Ангола действително спазва съответните международни стандарти за безопасност, като извършват приоритетни наземни инспекции на въздушните превозвачи с издадено в Ангола свидетелство.
 (25)
 В случай че постъпи значима информация за безопасността, указваща наличие на непосредствени рискове за безопасността вследствие на неспазване на международните стандарти за безопасност, Комисията може да бъде принудена да предприеме допълнителни действия в съответствие с Регламент (ЕО) No 2111/2005.
 Въздушни превозвачи от Беларус
 (26)
 Поради пропуските по отношение на безопасността, установени от EASA в рамките на процедурата по издаване на разрешения на ОТД, на 17 септември 2018 г. Комисията започна консултации с Департамента по авиация на Беларус (AD-BLR) съгласно член 3, параграф 2 от Регламент No 473/2006.
 (27)
 От 11 до 15 март 2019 г. експерти от Комисията, EASA и държавите членки проведоха посещение за оценка на място от страна на Съюза в Беларус в офисите на AD-BLR и в офисите на някои въздушни превозвачи със свидетелства, издадени в Беларус, а именно Belavia Belarusian Airlines (Belavia), Rubystar Airways и Transaviaexport Airlines.
 (28)
 По време на посещението за оценка на място от страна на Съюза AD-BLR представи доказателства за значителни промени в своето функциониране, включително за приемането на нови определения, нови вътрешни наръчници и контролни списъци, създаването на специализиран инспекторат към Министерството на транспорта, който отговаря за сектора на въздухоплаването и за набирането на нови инспектори. Тези действия започнаха през юни 2018 г. с изменение на Закона за въздухоплаването, а след започването на консултации между Комисията и AD-BLR на 17 септември 2018 г. тези усилия станаха още по-големи. През 2018 г. AD-BLR започна също процедурата за повторно издаване на свидетелство на всички въздушни превозвачи със свидетелства, издадени в Беларус. По време на посещението за оценка на място от страна на Съюза AD-BLR вече беше приключил процедурата за повторно издаване на свидетелство на двама въздушни превозвачи. Това бяха съществени усилия за подобряване на спазването на международните изисквания за безопасност.
 (29)
 Докато през 2018 г. обменът на информация се осъществяваше трудно, по време на посещението за оценка на място от страна на Съюза беше констатирано подобряване на потока от информация. Резултатите от посещението за оценка на място от страна на Съюза показват обаче необходимост от определяне и прилагане на всеобхватна пътна карта с контрол на процеса, както и непосредствен мониторинг, за да се гарантира правилното идентифициране и смекчаване на рисковете за безопасността. По време на посещението за оценка на място от страна на Съюза AD-BLR представи доказателства за своята годишна програма за надзор на въздушните превозвачи със свидетелства, издадени в Беларус. По време на посещението, въпреки че AD-BLR беше започнал набирането на необходимия квалифициран персонал, департаментът все още не разполагаше с достатъчно персонал, за да извършва всички необходими дейности по надзор. Беше